Светослав Иванов
Полудели са тревите…

chitanka.info

Полудели са тревите… Дъжд.

Пропука се небето като нива,

през лятото — по сушавото време.

От колко време плаче.

И стана сиво… Капките шептят

за нещо свое, а земята се изцъкли.

И локвите се бръчат като пияници

пред първа чаша, рано сутринта.

Ще се удавят птиците… И мишките

ще плуват — мокри и подпухнали

към пълните със дъжд канали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.